На основу члана 112. став 1. и став 3. Статута општине Мали Зворник (,,Сл.лист општине Мали Зворник“ број 21/18), Општинско веће општине Мали Зворник на седници одржаној дана 24.01.2023. године, донело је

**ЗАКЉУЧАК**

1. Одређује се спровођење јавне расправе о Нацрту Програма развоја туризма општине Мали Зворник 2023-2027.
2. Утврђује се Програм јавне расправе о Нацрту Програма развоја туризма општине Мали Зворник 2023-2027, који је саставни део овог закључка.
3. Јавна расправа о Нацрту Програма развоја туризма општине Мали Зворник 2023-2027 одржаће се од 24.01.2023. до 09.02.2023. године.
4. За спровођење Јавне расправе о Нацрту Програма развоја туризма општине Мали Зворник 2023-2027, давање информација и објашњења учесницима у поступку Јавне расправе одређује се Марица Лукић, в.д. директор Туристичке организације општине Мали Зворник, email: turizam@tomalizvornik.rs.
5. Нацрт Програма ће у оквиру процеса Јавне расправе бити представљен на отвореном састанку у форми округлог стола, који ће се одржати 03.02.2023. године, са почетком у 10:00 часова у Центру за развој иновација у области заштите животне средине у Малом Зворнику, на који се посебно позивају сви послодавци и запослени у сектору туризма и угоститељства, као и остали заинтересовани грађани.
6. Отворени састанак представника надлежних органа Општине, односно јавних служби са заинтересованим грађанима, представницима удружења грађана, средстава јавног обавештавања и осталом општом и стручном јавношћу ће се одржати у сали Скупштине општине Мали Зворник, дана 09.02.2023. године у 10:00 часова.
7. Овај закључак, објавити на интернет страници општине Мали Зворник.

Број: 06- 111

У Малом Зворнику, 24. јануара 2023. године

ОПШТИНСКО ВЕЋЕ ОПШТИНЕ МАЛИ ЗВОРНИК

 **ПРЕДСЕДНИК ОПШТИНЕ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Зоран Јевтић, с.р.